পরীক্ষা কেন্দ্র থেকে বস্তাভর্তি নকল উদ্ধার! কেন্দ্র সচিবকে অব্যাহতি
পরীক্ষা কেন্দ্র থেকে উদ্ধার হলো বিপুল পরিমাণে নকল (বই এর পাতা)। শিক্ষার্থীরা যে যার মতো অসাদু উপায়ে পরীক্ষা দিচ্ছেন।







এসব নকল একটি বস্তায় ভরলে তা পূর্ণ হয়েও উপচে পড়ে। অথচ এ বিষয়ে পরীক্ষক ও কেন্দ্রের সংশ্লিষ্ট কর্মকর্তাদের তেমন কোনো ভূমিকা দেখা যায়নি।




গতকাল সোমবার (৪ ফেব্রুয়ারি) চাঁদপুরের দাখিল পরীক্ষা কেন্দ্রে এমন চিত্রই দেখলেন চাঁদপুর সদর উপজেলা নির্বাহী কর্মকর্তা (ইউএনও)কানিজ ফাতেমা।
এ ঘটনায় ওই কেন্দ্রের সচিব অধ্যক্ষ মাওলানা মোস্তাফিজুর রহমানকে অব্যহতি দেয়া হয়েছে। তিনি চাঁদপুর আহমাদিয়া ফাযিল মাদ্রাসার অধ্যক্ষ।
সোমবার আরবী প্রথম পত্র পরীক্ষা চলাকালীন ওই কেন্দ্র পরিদর্শনে যান উপজেলা নির্বাহী কর্মকর্তা কানিজ ফাতেমা।  
কানিজ ফাতেমা স্থানীয় গণমাধ্যমকে বলেন, হঠাৎ করেই শহরের টেকনিক্যাল স্কুল চাঁদপুর-১ মাদ্রাসা পরীক্ষা কেন্দ্র পরিদর্শনে যাই। কক্ষগুলো পরিদর্শন করে ব্যাপক অনিয়ম পাওয়া যায়। এসময় ওই কেন্দ্রের অধিকংশ পরীক্ষার্থীর কাছ থেকে বিপুল পরিমান নকল (বই এর পাতা) উদ্ধার করা হয়।
পরবর্তীতে কেন্দ্র সচিব অধ্যক্ষ মাওলানা মোস্তাফিজুর রহমানকে প্রত্যাহারের জন্য জেলা প্রশাসক বরাবার আবেদন করলে তাকে অব্যহতি দেয়া হয় বলে জানান তিনি।  
ঘটনার সত্যতা নিশ্চিত করে চাঁদপুরের অতিরিক্ত জেলা প্রশাসক (শিক্ষা ও আইসিটি) মো. মঈনুল হাসান জানান, নির্বাহী ম্যাজিস্ট্রেটের আবেদনের প্রেক্ষিতে কেন্দ্র সচিব মোস্তাফিজুর রহমানকে প্রত্যাহার করা হয়েছে।
অধ্যক্ষ মাওলানা মোস্তাফিজুর রহমানের পরিবর্তে ওই কেন্দ্রের সহকারী সচিব ও সদর উপজেলার মনিহার দাখিল মাদ্রাসার সুপার নাজির আহম্মেদকে সচিব করা হয়েছে বলে জানান মঈনুল হাসান।

পরীক্ষা কেন্দ্র থেকে উদ্ধার হলো বিপুল পরিমাণে নকল (বই এর পাতা)। শিক্ষার্থীরা যে যার মতো অসাদু উপায়ে পরীক্ষা দিচ্ছেন।